**20160 SVEUČILIŠTE U RIJECI – GRAĐEVINSKI FAKULTET**

**OBRAZLOŽENJE IZVRŠENJA OPĆEG DIJELA FINANCIJSKOG PLANA ZA RAZDOBLJE 01-12/2023**

**PRIHODI I PRIMICI**

Planirani ukupni prihodi i primici za 2023. godinu 3.657.458 EUR, i to iz izvora 11 (Državni proračun) 2.688.491 EUR , izvor 31 (vlastiti prihodi) 172.686 EUR, 383.275 EUR kn iz izvora 43 (prihodi za posebne namjene-školarine), izvor 51 (tekuće pomoći EU) 34.453 EUR, izvor 52 (ostale pomoći) 323.072 EUR te izvor 61 (donacije) 55.323 EUR te izvora 71 158,00 eur..

Prihodi poslovanja su u odnosu na planirano 99,83 % dakle mogli bi reći ako gledamo prosjek da nema nekih većih odstupanja u ukupnom iznosu. U odnosu na prošlu godinu imamo malo povećanje koje je nastalo zbog povećanja osnovice za plaće kao i povećanja nekih materijalnih prava. Na kontu 6711 imamo povećanje od 15% u odnosu na prošlu godinu iz navedenih razloga. Na kontu 6615 imamo najveće smanjenje iz razloga što nismo imali u ovom razdoblju većih poslova za tržište a neki poslovi koje smo napravili još nisu došli na naplatu.

Fakultet nema namjeru zaduživanja u narednom razdoblju planiranja.

**RASHODI I IZDACI**

Ukupni planirani rashodi za 2023. godinu su 3.666.592 EUR. Od toga iznosa izvor 11 je 2.693.802 EUR jer je isti kao i dani limit u prihodima, izvor 31 iznosi 172.686 EUR, izvod 43 je 408.993 EUR, izvor 51 iznosi 35.516, izvor 52 300.114 EUR, izvor 61 u iznosi 55.323 EUR te izvor 71 158,00 EUR.

Prihodima iz državnog proračuna (izvor 11) je prema iznosima u tablici prijedloga plana predviđeno pokriće u najvećem dijelu rashoda plaća i doprinosa za zaposlene, troškova vanjskih suradnika za održavanje nastave, troškova materijala i usluga (režija prvenstveno) te ostalih rashoda za normalno odvijanje poslovanja kao i isplate sudskih presuda. Izvršenje za 2023 je u odnosu na izvršenje za 2022. godinu veće za 13% , a u odnosu plana nema povećanja.

Prihodima iz izvora 31,43 i 52 planiraju se platiti izdaci za plaće djelatnika koji su zaposleni preko Hrvatske zaklade za znanost, putnih troškova za stručno usavršavanje, objave i tisak knjiga i radova u časopisima, razne nabavke sitne opreme i inventara za provedbu nastave i djelovanja fakulteta, intelektualne usluge; usluge održavanja fakulteta i unapređivanja djelatnosti visokog obrazovanja. Na izvoru 31 imamo nešto manje ostvarenje plana nego što bi to prosječno iznosilo uslijed manje potrebe tržišta za našim uslugama. Osim toga još nam nisu svi izdani računi stigli na naplatu. U odnosu na prošlu godinu je također nešto manje izvršenje zbog istih razloga. Na izvoru 43 imamo u odnosu na plan 17% ostvarenja jer to možemo bolje planirati. Na izvoru 52 imamo također dobro ispunjenje plana a u odnosu na prošlu godinu je zabilježen mali pad uslijed završetka projekata.

Troškovi izvora 51 koji se odnose na trošenje sredstava za dva projekta i to projekt THEARD i projekt ERASMUS + The Career Garden. Oba ova projekta završavaju u 2023. međutim još jedan dio sredstava ćemo dobiti u 2024. godini nakon završnih izvješća. Sredstva će se utrošiti prema pravilima trošenja projekta. U 2023. godini dobili smo još jedan projekt ERASMUS OPEN GLASS ROOM te na kraju godine i XRGREEN.CON projekt. U odnosu na planiramo imamo kao i u odnosu na prošlu godinu imamo pad zbog završetka projekata.

Troškovi izvora 52 i 61 aktivnost A679072 odnose se na trošenje projekata gdje je Građevinski fakultet partner. To su projekti PRI-MJER, ZACJEL, UKV, KLIMOD te Predgotovljene zgrade nulte energije proizvedene na industrijski način. Dio ovih projekata je već završio a neki su dobili još produženje od par mjeseci. Sredstva će se trošiti u skladu s financijskim planom projekta.

Fakultet ne planira vraćanje zajmova jer nije planirano ni uzimanje istih.

Dekan:

 Izv. prof. dr. sc. Mladen Bulić

Rijeka, 25. ožujka 2024.